Ørelys

Ørelys, eller otopati, er en omstridt form for alternativ behandling med formål å fjerne ørevoks. Behandlingen består av å tenne et hult lys i den ene enden, og sette den andre enden inn i pasientens øre. Tilhengere av metoden hevder at bruken av ørelys fjerner ørevoks og utligner trykk i øret. Ifølge medisinske undersøkelser er metoden både ineffektiv og farlig, og kan gjøre mer skade enn nytte, f.eks. ved at voks fra lyset havner i pasientens øre.
Tilhengere hevder at avfallet som kan ses i lyset etter bruk, er avfallsstoffer fra pasientens øre, men flere studier har påvist at lysene produserer de samme avfallsstoffene når de brennes alene, og at materialet simpelthen består av voks fra lyset og sot.On Ear Cones and CandlesCBC article on ear candling injuries

Til tross for at ørelysprodusenter ofte hevder at metoden er en urgammel indiansk behandling, med utspring fra Hopi-stammen, finnes det ingen slik behandlingsmetode hos Hopi-indianerne. Hopi-stammens pressetalskvinne, Vanessa Charles, har uttalt at bruken av ørelys «ikke er, og har aldri vært, noen praksis utført av Hopi-stammen, eller Hopi-indianere».

Hopi-stammen har gjentatte ganger bedt Biosun, produsenten av Hopi Ear Candles, om å stoppe misbruket av navnet deres.«The Hopi Cultural Preservation Office is not aware of Hopi people ever practicing 'Ear Candling.'  Biosun and Revital Ltd. are misrepresenting the name 'Hopi' with their products.  This therapy should not be called 'Hopi Ear Candeling.'  The history of Ear Candeling should not refer to as being used by the Hopi Tribe.  Use of this false information with reference to Hopi should be stopped.» http://freespace.virgin.net/ahcare.qua/index5.html  Biosun har ikke gitt etter for indianernes anmodning, og fortsetter å hevde at lysene har sitt utspring fra Hopi-stammen.«The Hopi, the oldest Pueblo people with great medicinal knowledge and a high degree of spirituality, brought this knowledge to Europe with the professional involvement of BIOSUN.» 

 Referanser 

Eksterne lenker
 Øyrelysbehandling (otopati) – Nasjonalt informasjonssenter for alternativ behandling (NIFAB)
 James Randi on Ear Candling
 Norsk oversettelse av James Randi-artikkelen
 Photo Gallery – Ear Candling Session
 TIME magazine – Ear Candling. Janice Horowitz, June 2000  

Kategori:Alternativ behandling
Kategori:Øre
Kategori:Levende lys